open-index/open-wikipedia-markdown huggingface dataset:
אמירות הקווקז

**אמירות הקווקז** (בצ'צ'נית: **Имарат Кавказ**; ברוסית: **Кавказский Эмират**, לעיתים מכונה **האמירות הקווקזית**) היה ארגון ג'יאהדיסטי מיליטנטי , שפעל בדרום רוסיה. מטרת הארגון הייתה לגרש את הנוכחות הרוסית באזור צפון הקווקז ולהקים במקום אמירות אסלאמית עצמאית. אמירות הקווקז היוותה באופן מסוים יורשת לרפובליקה הצ'צ'נית של איצ'קריה והיא הוקמה על ידי דוקה אומרוב, הנשיא לשעבר של איצ'קריה, אשר הפך לאמיר הראשון של המדינה.

בשלהי 2015 כבר לא הייתה לאמירות זו נוכחות ניכרת בצפון הקווקז, שכן, לאחר שרוב מנהיגיו חוסלו, רוב חברי האמירות ערקו למחוז הקווקז של המדינה האסלאמית בהנהגתו של אחד מפורשי הארגון, רוסטם אסילדרוב (Рустам Магомедович Асельдеров).

## היסטוריה
### רקע
לאחר התפרקות ברית המועצות, הכריזו צ'צ'נים לאומניים בהנהגת ג'וחר דודייב על פרישת רפובליקת צ'צ'ניה מהפדרציה הרוסית כמדינה עצמאית בשם הרפובליקה הצ'צ'נית של איצ'קריה. לאחר שתי מלחמות קשות עם רוסיה בשנות התשעים, השתתפה איצ'קריה במרד נגד הכוחות הרוסים ובעלי בריתם הצ'צ'נים החל משנת 2000, בתחילה בהנהגתו של אסלאן מסחאדוב. אף על פי שאיצ'קריה נוסדה ברובה על ידי מוסלמים סופיים שמונעים על ידי לאומנות, הפך עם הזמן האסלאם הסלפי נפוץ בקרב צ'צ'נים רבים, מה שגרם לפילוג בין הלאומניים לסלפים. מכיוון שרבים מן המורדים הלאומניים נהרגו בידי הכוחות הרוסיים, קיבלה ההתקוממות נימה סלפית גוברת והולכת של מפקדים כמו שאמיל בסאייב והלוחם הערבי איבן אל-ח'טאב. רבים מן הלאומנים ששרדו ויתרו על המאבק, ועד שהוכרז דוקה אומרוב כנשיא איצ'קריה בגלות ביוני 2006, הייתה לסלפים השפעה רבה יותר על התנועה.

### הכרזת האמירות
ב-7 באוקטובר 2007, שבע שנים לאחר פירוק איצ'קריה והקמת הממשלה הגולה, ביטל דוקה אומרוב (הנשיא הגולה באותה העת) את הממשלה הגולה של הרפובליקה הצ'צ'נית של איצ'קריה ואת מוסד הנשיאות בה, והכריז על הקמת אמירות בקווקז ועליו כאמיר של המדינה החדשה. ההכרזה על אמירות הקווקז נידונה במהירות על ידי אחמד זאייב, שר החוץ של עומרוב; זקייב, המתגורר בגולה בלונדון, קרא לכל הלוחמים והפוליטיקאים הבדלנים הצ'צ'נים להשבע אמונים ישירות לממשלתו בגלות, בניסיון לבודד את אומרוב משלטונו. זאקייב גם הביע צער על כך שאומרוב נכנע ללחץ מצד "פרובוקטורים" וביצע "פשע" המערער את הלגיטימיות של הרפובליקה הצ'צ'נית של איצ'קריה. אומרוב אמר כי הוא אינו זקוק לכל סנקציה של המג'לס-א-שורא (מועצת מפקדי שדה המורדים) או כל אדם אחר שיכריז על האמירות, שכן "חובתו כמוסלמי" היא להקים מדינה אסלאמית "כנדרש על ידי השריעה".

### משבר ההנהגה
ב-1 באוגוסט 2010 הפיץ "מרכז הקווקז", אתר האינטרנט הרשמי של האמירות, סרטון בו פורש דוקה אומרוב מתפקידו כאמיר וממנה במקומו את אסלאמבק ואדלוב כיורשו. יומיים לאחר מכן, אומרוב טען כי אין לו שום כוונה לפרוש מתפקידו וכי הסרטון מפוברק. הסרטון וטענותיו של אומרוב, הובילו למהומות באמירות. כמה מן המנהיגים המרכזיים של המורדים הכריזו שהשבעות אמוניהם לאומרוב בטלה. אומרוב מת בסופו של דבר מהרעלת מזון בספטמבר 2013. שישה חודשים לאחר מכן, הוכרז אליאסהב קבקוב כיורשו.

### גסיסת הארגון
בשלהי 2015 כבר לא הייתה לאמירות זו נוכחות ניכרת בצפון הקווקז, שכן, לאחר שרוב מנהיגיו חוסלו, רוב חברי האמירות ערקו למחוז הקווקז של המדינה האסלאמית בהנהגתו של אחד מפורשי הארגון, רוסטם אסילדרוב (Рустам Магомедович Асельдеров).

## קישורים חיצוניים

## הערות שוליים

קטגוריה:מלחמת האזרחים בסוריה: ארגונים
קטגוריה:העימות הרוסי-צ'צ'ני
קטגוריה:תנועות בדלניות
קטגוריה:ארגונים שהוגדרו על ידי ארצות הברית כארגון טרור
קטגוריה:טרור ברוסיה
דינמו מוסקבה (קטרגל)

**מועדון הקטרגל "דינמו מוסקבה"** (ברוסית: **Мини-Футбольный Клуб Динамо Москва**) הוא מועדון קטרגל מקצועני רוסי המייצג את מחוז מוסקבה. המועדון נוסד על ידי קונסטנטין ארמנקו ב-8 במאי 2002 ומתמודד בליגת העל הרוסית בקטרגל.

זהו מועדון הקטרגל המעוטר ביותר ובעל מספר התארים הרב ביותר ברוסיה, לאחר שזכה 10 פעמים באליפות המדינה, 9 פעמים בגביע הרוסי ופעם אחת בגביע אופ"א.
## שמות

## הישגים לפי עונה

## תארים
* אלופת רוסיה (11): 2003, 2004, 2005, 2006, 2007, 2008, 2011, 2012, 2013, 2016, 2017
* מחזיקת גביע רוסיה (9): 2003, 2004, 2008,2009, 2010, 2011, 2013, 2014, 2015
* מחזיקת הסופרקאפ הרוסי (1): 2016
* מחזיקת גביע אופ"א (1): 2007
* מחזיקת הגביע הביניבשתי (1): 2013

## קישורים חיצוניים
* 

קטגוריה:קבוצות קטרגל רוסיות
ק
קטגוריה:מוסקבה: מועדוני כדורגל
מיכאל אהרן זליגסון

הרב **מיכאל אהרן זליגסון** (נולד בכ"ה בטבת תשי"ג 12 בינואר 1953) הוא משפיע בישיבה קטנה אהלי תורה ובבית הספר בית רבקה, בשכונת קראון הייטס בניו יורק, מחבר ספרים חב"די.

## ביוגרפיה
נולד בניו יורק להינדה רחל והרב אברהם אבא זליגסון שהיה רופאו האישי של הרב מנחם מנדל שניאורסון וגם קרוב משפחתו.

למד בישיבת אהלי תורה ותומכי תמימים במוריסטאון, בשנת תשל"ב התחיל ללמוד בישיבת תומכי תמימים המרכזית 770, שם כתב יומנים ורשמים מהמתרחש במחיצת הרבי, והיה מצוות ה"חוזרים" של הרבי, שתפקידו היה לזכור את מהלך התוועדויותיו של האדמו"ר בשבתות וחגים, וכן כתב 'הנחות' פרטיות במשך שנים. בכ"ג בסיוון תשמ"א התחתן עם חנה בת הרב שמואל גליקסמן, מחשובי חסידי גור.

בסוף שנות השבעים התחיל לערוך תוכן מפתחות לספרי אדמו"רי חב"ד. בשנת תש"ן התמנה למשפיע במתיבתא אהלי תורה בשכונת קראון הייטס. בשנת תשע"ג פרסם מדור שבועי בעיתון כפר חב"ד בקשר עם שבעים שנה להדפסת הספר "היום יום". בשנת ה'תשע"ה, הקים הרב זליגסון את אתר התשורות.

הרב זליגסון נחשב למרצה מבוקש בבתי חב"ד ברחבי תבל.

לרב זליגסון בן ובת. בנו מרדכי, הוא מנהל התקשורת מדיה באתר Chabad.org.

## מספריו
* **לוח היום יום עם הערות וציונים**, הקשר של הפתגמים לתוכן הימים שלהם, וחידושים על הפתגמים (חלק גדול מהספרים עבר הגהה של הרבי מחב"ד), 3 כרכים, בהוצאת ספרים קה"ת, תשמ"א - תשמ"ח
* **תולדות חייו של אברהם אבא הרופא**, 2 כרכים, ניו יורק, תש"נ - תשנ"ה
* **הלכות החג בחג**, פתגמים והנהגות אדמו"רי חב"ד בימי החגים והוראות הרבי מחב"ד לכל חג, ניו יורק, תשנ"ב, תשנ"ט
* **חג החגים י"ט כסליו**, ביאורים, סיפורים, מנהגים, פתגמים והוראות של רבותינו נשיאינו בקשר לי"ט בכסלו, ניו יורק, הוצאת ספרים קה"ת, תשנ"ט, יצא גם בצרפתית בתש"ס
* **לקט הלכות ומנהגי שבת קודש**, ניו יורק, תשנ"ו; בשנת תשע"ז (2017) יצא בשם **ספר הליכות ומנהגי שבת קדש - ושבת מברכים**, של אדמו"רי חב"ד לדורותיהם, הוצאת ספרים קה"ת
* **השליחות החינוכים באגרות הרבי**, צעירי אגודת חב"ד ארגנטינה, תשס"א
* **ספר המפתחות לשיחות קודש תרפ"ט-תשנ"ב**, תוכן עניינים של כל הנושאים שהרבי דיבר במשך השנים, הוצאת ספרים קה"ת, 1,600 עמודים, ניו יורק, תשע"ב, תשע"ד
* **ספר המפתחות למאמרי אדמו"ר [[הרש"ב]]**, הוצאת ספרים קה"ת, ניו יורק, תשמ"ב
* **מפתח לקונטרס עץ החיים**, ניו יורק, תשנ"א
* **ספר המפתחות ל[[רשימות (חב"ד)|רשימות]] הרבי**, הוצאת ספרים קה"ת, ניו יורק, תשס"א

### חוברות

## קישורים חיצוניים
*
* ברוך גוראריה, **[https://docs.google.com/file/d/0B7u2gT2DGxw_ek9NUUtUZHlHcjg/edit בחוכמה פותח שערים]**, עיתון כפר חב"ד 1459 עמודים 44–50
*הרב זעליגסון חשף הנהגות שבת אצל הרבי באתר col
* "מה יהיה ב-15 השנים הבאות?" באתר שטורעם
* יומן שרשם בחודש תשרי - כסלו תשל"ח
*שיעור מרתק על לוח היום יום ומנהגי הרבי באתר col
* לקט אמירות וסיפורים מהרבי על העיירה ליובאוויטש
* כיבוד אב, סקירה של התייחסויות הרבי מחב"ד על אביו הרב לוי יצחק שניאורסון, עיתון כפר חב"ד מספר 1570
* אם המלכות, סקירה של התייחסויות הרבי מחב"ד על אמו הרבנית , עיתון כפר חב"ד מספר 1576

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:חסידי חב"ד
קטגוריה:סגל שבועון כפר חב"ד
קטגוריה:משפחת שניאורסון
קטגוריה:משפיעים חב"דים
קטגוריה:קראון הייטס: אישים
קטגוריה:אמריקאים שנולדו ב-1953
יום הידידות

ממוזער|
ממוזער|
ממוזער|
**יום הידידות** (באנגלית: **Friendship Day**) הוא יום שנועד על מנת לחגוג חברויות. היום נחוג בכמה מדינות בדרום אמריקה במשך שנים רבות, במיוחד בפרגוואי, שבה הוצע ב-1958 יום החברות העולמי הראשון - יום החברות הבינלאומי.

חג זה נוצר על ידי חברת כרטיסי הברכה Hallmark ב-1919.

## רקע
מאתרים ברשתות חברתיות עולה שההתעניינות בחג גדלה עם התפשטות האינטרנט, במיוחד בהודו, בנגלדש, ומלזיה. התקשורת הדיגיטלית כגון האינטרנט והטלפונים הניידים מסייעים בהפצת המנהג, שכן כיום קל יותר לשלוח ברכה המונית לחברים מאשר קודם.

האנשים המקיימים את החג בדרום אסיה מייחסים את המסורת של הקדשת יום לכבוד החברים שמקורה בארצות הברית ב-1935, אבל זה למעשה התחיל מ-1919.

יום החברות נועד להזכיר לחברים את קשרי החברות על ידי שליחת כרטיסי ברכה. מטרתו לעודד את היחסים הקרובים בין אנשים, יחסים של אהדה, נתינה, עזרה ואכפתיות, כדי להפוך את כדור הארץ למקום טוב יותר.

חגיגות יום החברות מתרחשות בתאריכים שונים בארצות שונות. יום החברות העולמי הראשון הוצע ב-30 ביולי 1958, על ידי "מסע הידידות העולמי" (World Friendship Crusade) ששידלו את האו"ם במשך שנים רבות להכיר ב-30 ביולי כיום החברות העולמי ובסופו של דבר ב-20 במאי, החליטה האספה הכללית של האו"ם לקבוע את 30 ביולי כיום החברות הבינלאומי ולעודד את כל המדינות החברות באו"ם לקיים את יום החברות הבינלאומי בהתאם לתרבות ולמנהגים של הקהילות המקומיות, הלאומיות והאזוריות, לרבות באמצעות חינוך ופעילות ציבורית. עם זאת, כמה מדינות, כולל הודו, ממשיכות לחגוג את יום החברות ביום הראשון של חודש אוגוסט. ובאוברלין, אוהיו, יום החברות נחגג ב-8 באפריל.

לכבוד יום החברות ב-1998, קופי אנאן, מזכ"ל האו"ם, מינה את פו-הדוב כשגריר יום החברות העולמי באו"ם. האירוע נערך בחסות מחלקת המידע של דיסני בארצות הברית, ושיתוף פעולה עם קאתי לי גיפורד.

## קישורים חיצוניים
* 

* יום החברות באתר פרינטיים

## הערות שוליים

קטגוריה:ימי מודעות
קטגוריה:ידידות
סלים שבזוחוב

**סלים בוריסוביץ' שבזוחוב** (ברוסית: Залим Борисович Шебзухов; 6 באוקטובר 1986 - 17 באוגוסט 2016) היה איסלאמיסט מקברדינו-בלקריה ומנהיגה הרביעי של אמירות הקווקז.

## ביוגרפיה
סלים ישב בכלא רוסי למשך שנתיים לאחר שנעצר ב-7 בדצמבר 2007. הוא שוחרר ב-24 ביוני 2009. זמן קצר לאחר מכן הצטרף לאמירות הקווקז. עד שב-12 באוגוסט 2015 נהיה מנהיגה של האמירות.

ב -16 באפריל 2015 הודיעה הוועדה הלאומית למלחמה בטרור (רוסיה) על מותו במבצע מיוחד בנאלצ'יק, אך זמן קצר לאחר שהוועדה הודיעה לתקשורת ששבזוחוב נהרג הוציאה הודעה שנייה שבה נאמר שאירעה טעות בזיהוי, ומי שנהרג במהלך אותה פעולה היה הלוחם זאור פרוקופצ'וק.

במשך זמן רב גורלו ומיקומו לא היו ידועים עד שהתקבל מידע במשטרת סנט פטרסבורג כי שבזוחוב מסתתר בעיר וב-17 באוגוסט 2016 נהרג שבזוחוב על ידי כוחות הביטחון הרוסים במהלך פשיטה בדירתו בסנט פטרסבורג.

קטגוריה:ראשי ארגוני טרור אסלאמי
קטגוריה:צ'צ'ניה
קטגוריה:אישים בעימות הרוסי-צ'צ'ני
קטגוריה:טרוריסטים מוסלמים
קטגוריה:פעילי טרור שנהרגו
קטגוריה:רוסים שנולדו ב-1986
קטגוריה:רוסים שנפטרו ב-2016
אברהם דוד הורוביץ

הרב **אברהם דוד הורוביץ** (כ"ב בחשוון ה'תרע"ב, 13 בנובמבר 1911 – ו' באלול ה'תשס"ד, 23 באוגוסט 2004), היה רבה של הקהילה החרדית בעיר שטרסבורג שבצרפת ודיין בבית הדין של העדה החרדית בירושלים.

## ביוגרפיה
נולד בעיירה בולכוב שבחבל גליציה לרב שלמה יהודה זלמן לייב פרידלנדר שהיה דיין בפשעווארסק ומאוחר יותר כיהן כאב בית דין בבולכוב. סבו מצד אביו היה רבי אהרן מאיר פרידלנדר מחבר הספר 'אברך', תלמידו של רבי יצחק אייזיק אייכנשטיין מזידיטשוב. אמו ראשא הייתה בתו של רבי פנחס הלוי הורוביץ, אב בית דין בקוסוב, מחבר ספר "פתחא זוטא" על הש"ס ומתלמידיו הבולטים של הדברי חיים מצאנז.

בגיל 3 התייתם מאמו ושנים מועטות לאחר מכן נפטר גם אביו. ביחד עם סבו שגידל אותו עבר לגור בעיר גרוסוורדיין שם התקרב לרבי ישראל הגר (אהבת ישראל) האדמו"ר מוויז'ניץ והפך לתלמידו. מאוחר יותר כיהן כראש ישיבת ויז'ניץ בגרוסוורדיין.

בשנת 1934 נישא לברכה, בתו של הרב אליעזר ליפא זילברמן האדמו"ר מראצפערט. כשנה לאחר חתונתו הוא שב לגרוסוורדיין שם מונה לכהן כדיין בבית הדין של הרב פנחס סג"ל צימטבוים, רב העיר גרוסוורדיין.

כאשר פרצה מלחמת העולם השנייה הוא נלקח למחנות עבודה. אשתו וחמשת ילדיו נרצחו על ידי הנאצים. לאחר השואה כיהן כרבם של קהילות לנדסברג ואאוגסבורג שבגרמניה.

הוא נישא בשנית לנחמה (נפטרה ל' באב ה'תשע"ב), בתו של הרב יחזקאל וידמן מגדולי חסידי ויז'ניץ ורבה של קהילת סיטשל, וממנה נולדו לו שבעה ילדים.

בשנת 1947 עבר לשטרסבורג שבצרפת, שם מונה על ידי הרב אברהם דויטש לכהן כדיין וכרבה של הקהילה החרדית. תפקיד בו שימש במשך למעלה מ-30 שנה. כמו כן הקים וניהל את מערכת כשרות בעיר.

בשנת 1978 עלה לישראל והתיישב בשכונת הבוכרים בירושלים. בשנת 1980 מונה לכהן כדיין וחבר בד"ץ העדה החרדית. חיבר ספר שו"ת "קניין תורה בהלכה", וספר "קנין תורה בשמעתתא" על סדר פרשיות התורה.

נפטר בו' באלול ה'תשס"ד ונטמן בבית הקברות הר הזיתים.

## צאצאיו
* בנו הרב יחזקאל מכהן כרב בית המדרש קניין תורה במונסי.
* בתו אשת הרב יהושע העשיל אייכנשטיין האדמו"ר מזידיטשויב שיקגו.
* בתו שרה, אלמנת הרב אהרן מאיר אייכנשטיין (נפטר ב-31 לאוקטובר 2015), האדמו"ר מזידיטשויב-קיוויאשד במונסי ואב"ד זיכרון אליעזר.
* בתו רייזל, אשת הרב יוסף דוב באב"ד, רבה לשעבר של קהילת בעלזא בלונדון, ראש בית הוראה סנדרלנד בירושלים.
* בתו פייגא, אשת הרב חיים שרגא פייבל שנייבאלג (בנו של הרב מנחם מנדל שנייבלג), רב קהל מחזיקי הדת במנצ'סטר
* בתו מרים, אשת רבי מנחם מנדל הגר האדמו"ר ממרכז חסידי ויז'ניץ בבני ברק.
* בתו לאה, אשת הרב אליעזר ארנסטר, רבה של קהילת מאור חיים ויזניץ בצפת ובנו של הרב משה ארנסטר.

## הערות שוליים

קטגוריה:רבנים חרדים ישראלים
קטגוריה:דייני העדה החרדית
קטגוריה:מחברי ספרי שו"ת ישראלים
קטגוריה:עולים בשנות ה-1970
קטגוריה:אבות בתי דין
קטגוריה:שטרסבורג: רבנים
קטגוריה:רבני ישיבת בית ישראל ודמשק אליעזר
קטגוריה:יהודים הקבורים בהר הזיתים: חלקת גליציה
קטגוריה:ישראלים שנולדו ב-1911
קטגוריה:ישראלים שנפטרו ב-2004
צסק"א מוסקבה (קטרגל)

**מועדון הקטרגל צסק"א** (Мини-Футбольный клуб ЦСКА) הוא מועדון קטרגל מקצועני רוסי מהעיר מוסקבה, המהווה חלק מאגודת ספורט צסק"א. נוסדה בשנת 1996.

ההישג הגבוה ביותר של צסק"א הוא הגעה למקום הרביעי בליגת העל בעונת 2011/12 והעפלה לחצי גמר הגביע הרוסי בעונות 2005, 2006/2007.

מאז 2013 קבוצת בוגרים של  המועדון משחקת בתחרות מקומית של מוסקבה וקבוצות נוער משחקות בתחרויות נוער ארציות.
## הישגים לפי עונה

## קישורים חיצוניים
* 
* אתר האוהדים של צסק"א
קטגוריה:קבוצות קטרגל רוסיות
ק
משפחתי וחיות אחרות (סרט)

**משפחתי וחיות אחרות** (באנגלית: **My Family and Other Animals**) הוא סרט טלוויזיה משנת 2005 שכתב סיימון ניי וביימה שיראי פוקסון. הסרט מבוסס על ספרו האוטוביוגרפי באותו שם של ג'רלד דארל, בו הוא מתאר אנקדוטות מחיי משפחתו בתקופה שגרו בקורפו בשנים 1935 עד 1939, כשהיה בן 10 עד 14.

## תקציר עלילה
ממוזער|קורפו, מקום ההתרחשות של הסרט
"משפחתי וחיות אחרות" מספר את סיפורה של בני משפחת דארל, לורנס דארל, לזלי דארל, מרגרט דארל וג'רלד דארל, וכן אמם לואיזה דארל, כשבילו במשך חמש שנים (1935–1939) באי היווני קורפו. המשפחה התגוררה בווילות אחדות, ועסקו בתחומי התעניינות מגוונים. ג'רלד טיפח את אהבתו לחיות בר, אמו בישלה ודאגה לכל האחרים, לארי כותב ומרגיז את כל המשפחה עם אורחיו והצעותיו חסרות התועלת, לזלי מתעניין בבליסטיקה ובהפלגות, ומרגו משתזפת ומושכת את לבם של הצעירים המקומיים.

## צוות השחקנים
* יוג'ין סימון – ג'רלד דארל
* אימלדה סטונטון – אמא
* כריס לנגהאם – תאודור סטפנידס
* אומיד ג'לילי – ספירו
* מת'יו גוד – לארי דארל
* ראסל טובי – לזלי דארל
* טמזין מרצ'נט – מרגו דארל
* אלכסנדר ארמסטרונג – המספר / ג'רי המבוגר (קול)

## ראו גם
* הטרילוגיה של ספרי קורפו מאת ג'רלד דארל
** משפחתי וחיות אחרות (1956) 
** חיות, ציפורים וקרובים (1969)
** גן האלים (1978)
* "משפחתי וחיות אחרות" (My Family and Other Animals) - סדרת טלוויזיה משנת 1987 המבוססת על טרילוגיית הספרים של דארל.
* "הדארלים" (The Durrells) - סדרת טלוויזיה בת 26 חלקים שיצאה בין השנים 2016 ו - 2019.

## קישורים חיצוניים

## הערות שוליים

קטגוריה:סרטי טלוויזיה בריטיים
קטגוריה:סרטים מבוססי ספרים
קטגוריה:סרטי 2005
אפי טריגר

**אפי טריגר** (נולד ב-25 במאי 1977) הוא עיתונאי ואיש תקשורת ישראלי.

## ביוגרפיה
טריגר נולד בחולון בשם **אפרים יצחק טריגר**. את לימודיו האקדמיים עשה באוניברסיטת תל אביב.

בעברו שימש טריגר העורך הראשי של חדשות עשר, בנוסף, הגיש מבזקי חדשות ומהדורות מיוחדות בערוץ. שימש כשדרן ספורט בערוץ הספורט והגיש את התוכנית "עושים ספורט" בגלי צה"ל. ב-2013 ערך את התוכנית "העולם הלילה" בערוץ 2 ועבד במחלקת האקטואליה של mako. הוא שימש ככתב לענייני נדל"ן וצרכנות בתחנה הצבאית.

משנת 2009 מפעיל טריגר את האתר "פופ טארטס", שעוסק בתרבות אמריקנית פופולרית.

בשנת 2017 החל טריגר להגיש את התוכנית "בוקר טוב ישראל", יומן הבוקר של גלי צה"ל, במקומו של אסף ליברמן.

טריגר מתגורר בגבעתיים. אחיו הוא המשפטן צבי טריגר.

## קישורים חיצוניים

* 

*אפי טריגר באתר גלי צה"ל

## הערות שוליים

קטגוריה:עיתונאים ישראלים
קטגוריה:אנשי טלוויזיה ישראלים
קטגוריה:שדרני רדיו ישראלים
קטגוריה:סגל גלי צה"ל
קטגוריה:סגל חברת החדשות
קטגוריה:בוגרי תיכון קוגל
קטגוריה:בוגרי אוניברסיטת תל אביב
קטגוריה:שדרני ספורט ישראלים
קטגוריה:סגל קשת
קטגוריה:בלוגרים ישראלים
קטגוריה:ישראלים שנולדו ב-1977
סמן (אקלים)

בפלאוקלימטולוגיה, **סמן** (באנגלית: **Proxy**) הוא מאפיין אקלים פיזיקלי שהשתמר לאורך תקופה ממושכת, שניתן להתחקות אחר אופני השינוי בו לאורך תקופה, וזאת באמצעות אמצעי מדידה מטאורולוגיים. סמנים מאשרים למדענים להתחקות אחר תנאי אקלים ששררו על פני תקופה ממושכת של תולדות כדור הארץ. תיעוד אקלים אמין בממדים עולמיים החל רק בשנות ה-1880, וסמנים הם האמצעים היחידים העומדים לרשות מדענים על מנת להתחקות אחר דפוסי אקלים שהתקיימו לפני שהחל התיעוד הישיר של נתוני אקלים.

דוגמאות של סמנים כוללות ליבות קרח, תיארוך באמצעות טבעות עצים, פלינולוגיה, קידוחים , אלמוגים, משקעים והתחקות אחר עקבות פחמן בתצורות סלעי מערה. אופי הגריעה או שיעור הגדילה וההצטברות של חומרי הסמן מושפעים מתנאי האקלים שהתקיימו בעת היווצרותם של החומרים או גדילתם. סמנים יכולים לאפשר התחקות אחר שרידים כימיים שנוצרו על ידי שינויי אקלים, כגון כמויות של איזוטופים מסוימים.

סמנים מסוימים, כגון בועות גז שנלכדו בקרח, מאפשרות לגלות שרידים לאטמוספירות קדומות ולמדוד שרידים אלה באופן ישיר, וכך לספק היסטוריה של התנודות העונתיות והרב-שנתיות באטמוספירה של כדור הארץ. כדי לספק תוצאות מדויקות יותר, לוודא את דיוק הקריאה ואימות הנתונים ההיסטוריים, מתבצע תהליך מתמשך של השוואת נתונים צולבת בין מספר סמנים שונים.

חוקרים משתמשים בסמנים כדי להבנות מסדי נתונים לגבי טמפרטורות, מסדי נתונים שמשתרעים על תקופה ממושכת ומוקדמת יותר ממסדי הנתונים המסורתיים, המתבססים על תיעוד טמפרטורה ישיר. כך מאפשרים הסמנים דיון מושכל יותר בסוגיית ההתחממות העולמית. אופי הפיזור של תיעוד הסמנים אינו אחיד, ובחצי הכדור הצפוני יש תיעוד רב יותר.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אקלים
קטגוריה:שינוי אקלים
תקן ISO 15189 למעבדות רפואיות

**תקן [https://www.iso.org/standard/56115.html ISO 15189]**: **מעבדות רפואיות -** **דרישות איכות וכשירות** (Medical laboratories - Requirements for quality and competence). התקן עוסק באפיון הדרישות הייחודיות למערכת ניהול איכות למעבדות רפואיות.

## פיתוח התקן
התקן פותח על ידי הוועדה הטכנית 212 (ISO/TC 212) של ארגון התקינה הבינלאומי ISO. הוקמה קבוצת עבודה לכתיבת תקן ISO 15189 על סמך הדרישות של תקן ISO/IEC 17025:1999: "דרישות כלליות למיומנות מעבדות בדיקה וכיול". קבוצת העבודה הזו עסקה בנושאים הבאים: מתן ייעוץ למשתמשים בשירותי המעבדה, אסוף דגימות מהנבדק או החולה, פרשנות לתוצאות הבדיקה, קבילות זמן עד קבלת תוצאה מאיסוף הדגימה, כיצד לספק בדיקות מעבדה בכל מצב חירום רפואי, ותפקידה של המעבדה בחינוך וההכשרה של הצוות הרפואי.

הגרסה הראשונה פורסמה ב-2003, תוקנה ב-2007 והמהדורה השלישית של התקן פורסמה בשנת 2012.

בעוד שהתקן מבוסס על ISO/IEC 17025 ו-ISO 9001, זה הוא מסמך ייחודי הלוקח בחשבון את הדרישות הספציפיות של הסביבה הרפואית ואת חשיבותה של המעבדה הרפואית לטיפול בחולה.

## הסמכה
הסמכת מעבדה רפואית בישראל ניתנת על ידי הרשות הלאומית להסמכת מעבדות, הפועלת על פי חוק הרשות הלאומית להסמכת מעבדות ומסמיכה מעבדות לפי תקן ***ISO 15189.*** הרשות הלאומית להסמכת מעבדות הוסמכה על ידי הגוף הבינלאומי להסמכת מעבדות ***ILAC.***

ההסמכה הנה וולונטרית.

## תוכנות עזר
פותחו פתרונות תוכנה שתוכננו במיוחד עבור מעבדות רפואיות המסייעות בהקמה ותחזוקה של מערכת הבטחת איכות והשגת הסמכה המבוססת על תקן בין לאומי ISO 15189. תוכנות כאלה אמורות לספק בקרה ושליטה על מסמכים ונהלים הקשורים להבטחת איכות לרבות בקרת איכות, קיום מבדקים ותיעוד תוצאותיהם לרבות מועדי מבדק, דרישות לפעולות מתקנות, זמני אספקת תוצאות (TAT) ועל ושיפור היעילות והאיכות של צוות הבטחת האיכות בפרט וצוותי עובדי המעבדה הרפואית בכלל.

## רשימת תקנים בינלאומיים קשורים
* ISO 15189:2012
* ISO 15189:2007
* ISO 15189:2003
* ISO/IEC 17025:1999
* ISO/IEC 17025:2005
* ISO 9001:2000
* ת"י 15189 מעבדות רפואיות - דרישות איכות וכשירות

## ראו גם
* רשימת תקני ISO
* עובד מעבדה רפואית
* עובד מעבדה רפואית בכיר
* מנהל מעבדה רפואית
* מנהל הבטחת איכות
* פתולוג

## קישורים חיצוניים
* 
* https://www.iso.org/standard/39883.html
* http://www.israc.gov.il/
* http://ilac.org/about-ilac/

## הערות שוליים

קטגוריה:תקני ISO
קטגוריה:בדיקות רפואיות
קטגוריה:טכנולוגיה רפואית
קטגוריה:איכות
נפתלי שטרן

**נפתלי שטרן** (נולד ב-3 ביוני 1955) הוא רופא פנימי ואנדוקרינולוג, פרופסור מן המניין לרפואה פנימית בבית הספר לרפואה באוניברסיטת תל אביב, מנהל המכון האנדוקרינולוגי (המכון לאנדוקרינולוגיה, מטבוליזם ויתר לחץ דם), בבית החולים איכילוב.

שטרן עוסק במחלות בלוטת יותרת המח (היפופיזה), מחלות בלוטת התריס, מטבוליזם של משק הסידן, הפרעות בוויטמין D, מחלות מטבוליות של העצם, (אוסטיאופורוזיס), בלוטות יותרת הכליה (אדרנלים), אקנה שמקורו בהפרעות הורמונליות, חסר הורמונאלי (טסטוסטרון נמוך) בגברים, גידולים שפירים וממאירים במערכת האנדוקרינית, סרטן בלוטת התריס, סרטן האדרנל, גידולים נוירואנדוקריניים במערכת העיכול, בחלל הבטן ובבית החזה והצוואר, סוכרת, עודף משקל או השמנת יתר, הפרעות בשומני הדם וביתר לחץ דם.

## ביוגרפיה

בין השנים 1969–1975 למד בבית הספר לרפואה ע”ש סאקלר, באוניברסיטת תל אביב.

בין השנים 1976–1981 התמחה ברפואה פנימית, המרכז הרפואי ע"ש חיים שיבא - תל השומר.

בין השנים 1981–1983 התמחה באנדוקרינולוגיה, UCLA, קליפורניה.

## ניסיון אקדמי ומחקרים

בין השנים 1986–1989 כיהן כפרופסור חבר בבית הספר לרפואה של אוניברסיטת קליפורניה בלוס אנג'לס, ארצות הברית.

בין השנים 1989–1999 - פרופסור חבר בבית הספר לרפואה, אוניברסיטת תל אביב.

משנת 1999 - פרופסור מן המניין, בית הספר לרפואה, אוניברסיטת תל אביב.

משנת 2016 שטרן עומד בראש מחקר לבדיקת צריכת המלח באוכלוסייה הישראלית, מטעם משרד הבריאות.

לשטרן כ-120 פרסומים מדעיים.
* מפרסומיו המדעיים של שטרן, אתר pubmed

## חברות באיגודים מקצועיים
* החברה האמריקאית לאנדוקרינולוגיה
* המועצה ליתר לחץ דם של אגודת הלב האמריקאית
* החברה האמריקאית ליתר לחץ דם
* חבר בהנהלה המדעית של החברה הבינלאומית ליתר לחץ דם
* החברה הישראלית לאנדוקרינולוגיה
* החברה הישראלית לסוכרת
* החברה הישראלית ליתר לחץ דם

## משפחתו
שטרן נשוי לאפרת - בעלת תואר דוקטור באמנות, ומרצה לתולדות האמנות ב-אוניברסיטה הפתוחה. לזוג 3 בנים.

הבן הבכור עודד חולה במחלת טיי זקס

שטרן, המתגורר במושב ניר צבי, מוביל מחקר בניסיון למצוא תרופה לבנו.

## לקריאה נוספת
* פרופ' נפתלי שטרן מנהל מכון אנדוקרינולוגי, בית החולים איכילוב

## הערות שוליים

קטגוריה:סגל המרכז הרפואי תל אביב ע"ש סוראסקי
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
קטגוריה:רופאים פנימיים ישראלים
קטגוריה:אנדוקרינולוגים ישראלים
קטגוריה:בעלי תואר דוקטור לרפואה מאוניברסיטת תל אביב
קטגוריה:ישראלים שנולדו ב-1955
גיליאד סיאנסז

**גיליאד סיאנסז** (באנגלית: **Gilead Sciences**, NASDAQ: *GILD*) היא חברת ביופארמה אמריקאית המפתחת תרופות מסחריות. במשך שנים רבות מאז היווסדה התרכזה החברה בתרופות אנטי-ויראליות המשמשות לטיפול ב-HIV, הפטיטיס B, הפטיטיס C, ושפעת. ב-2006 רכשה גיליאד  שתי חברות שעסקו בפיתוח תרופות לטיפול בחולים עם מחלות ריאה שונות.

ב, מייצרת החברה מגוון של מוצרים זמינים מסחרית, כשהידועים שבהם הם עבור הפטיטיס C, כגון Harvoni ו-Sovaldi.

החברה פיתחה את התרופה **[[רמדסיביר]]** (באנגלית: Remdesivir), תרופה אנטי-ויראלית. התרופה נחקרה במהלך 2020 כטיפול פוסט-זיהומי אפשרי ב-COVID-19. ב-1 במאי 2020 הפכה התרופה לתרופה הראשונה שאישר מנהל המזון והתרופות האמריקאי (FDA) לטיפול בקורונה.

משרדיה הראשיים ממוקמים במקום הייווסדה בפוסטר סיטי שבקליפורניה, ושלוחות רבות נמצאות בצפון אמריקה, באירופה ובאוסטרליה. השלוחה בישראל, גיליאד סיאנסז ישראל בע"מ, שוכנת בהוד השרון. נכון לשנת 2017, לחברה מעל ל-9000 עובדים.

גיליאד סיאנסז הונפקה בנאסד"ק בשנת 1992 עם גיוס של 86.25 מיליון דולר. היא נמנית עם מדד הביוטכנולוגיה של נאסד"ק ועם S&P 500.

## צמיחה ורכישות
* **1999** - רכישת NeXstar שבבולדר, קולורדו והקמת פעילות בינלאומית
* **2002**:
** ינואר - לראשונה עוברת גיליאד סיאנסז למאזן חיובי מהפעילות
** פברואר - חבר המנהלים מאשר פיצול מניות 2 ל-1
* **2004**:
** יוני - גיליאד סיאנסז מתווספת למדד S&P 500 היוקרתי
** יולי - חבר המנהלים מאשר פיצול מניות 2 ל-1
* נובמבר **2006** - רכישת Raylo Chemicals ו Myogen
* **2007**
** אוגוסט - רכישת מפעל הייצור של Nycomed באירלנד
** מאי - חבר המנהלים מאשר פיצול מניות 2 ל-1
* אפריל **2009** - רכישת CV Therapeutics שבפאלו אלטו
* יולי **2010** - רכישת CGI Pharmaceuticals שבקונטיקט
* **2011**:
** ינואר - רכישת Arresto Biosciences שבפאלו אלטו 
** אפריל - רכישת Calistoga Pharmaceuticals שבסיאטל
* **2012**:
** ינואר - רכישת Pharmasset שבפרינסטון
** דצמבר - חבר המנהלים מאשר פיצול מניות 2 ל-1
* פברואר **2013** - רכישת YM BioSciences שבאונטריו
* מאי **2015** - רכישת EpiTherapeutics ApS שבקופנהגן
* **2017**:
** אוגוסט - רכישת קייט פארמה  תמורת 11.9 מיליארד דולר אמריקני

## תרופות

## קישורים חיצוניים

* 

## הערות שוליים

קטגוריה:חברות אמריקאיות הנסחרות בנאסד"ק
קטגוריה:חברות בשווי שוק מעל 100 מיליארד דולר
קטגוריה:יצרני תרופות
קטגוריה:חברות ביוטכנולוגיה
פיליפ, רוזן הסן

**פיליפ, רוזן הסן** (בגרמנית: **Philipp Landgraf von Hessen**; 6 בנובמבר 1896 - 25 באוקטובר 1980), היה נסיך גרמני מבית הסן וחתנו של ויטוריו אמנואלה השלישי, מלך איטליה.

## ביוגרפיה
### בצעירותו
פיליפ נולד ב-6 בנובמבר 1896 באופנבך, לפרידריך קרל, נסיך הסן ולמרגרטה, נסיכת פרוסיה, בתם של פרידריך השלישי, קיסר גרמניה וויקטוריה, הנסיכה המלכותית. בצעירותו התחנך פיליפ בבריטניה, ולאחר חזרתו לגרמניה למד בגימנסיה בפרנקפורט.

בתחילת מלחמת העולם הראשונה התגייס פיליפ לצבא הקיסרות הגרמנית, ומונה לקצין ברגימנט הדרגונים ה-24 (הדוכסות הגדולה של הסן ה-2). פיליפ לחם עם יחידתו בקרבות השונים, ובשנת 1917 אף נפצע במהלך הקרבות באוקראינה. בשנת 1916 נהרג אחיו הבכור פרידריך וילהלם, ופיליפ הפך לשני בסדר הירושה של תואר הנסיך הבוחר מהסן. בשנת 1918 קיבל אביו הצעה לכהן כמלך פינלנד, אולם בשל תבוסת הקיסרות הגרמנית במלחמה, ההצעה לא יצאה אל הפועל.

לאחר המלחמה למד פיליפ אמנות וארכיטקטורה, ואף עבד תקופה באדריכלות. פיליפ אף ערך כמה ביקורים ביוון אצל דודתו סופיה, מלכת יוון, ובשנת 1923 עבר להתגורר ברומא, שם טיפח קריירה מוצלחת כמעצב פנים.

ב-23 בספטמבר 1925 התחתן פיליפ עם מפאלדה, נסיכת סבויה, בתם של ויטוריו אמנואלה השלישי, מלך איטליה ואלנה, נסיכת מונטנגרו, ממנה נולדו לו 4 ילדים. המשפחה התגוררה בעיקר בווילה פוליסנה בפאתי רומא, אך שהתה לעיתים קרובות בגרמניה.

### חברותו במפלגה הנאצית
בשנת 1930 הצטרף פיליפ למפלגה הנאצית, ובשנת 1930 הצטרף לאס אה. עד מהרה הפך פיליפ לחבר קרוב להרמן גרינג, ולאחר שעלה היטלר לשלטון בשנת 1933 מונה פיליפ למושל פרובינציית הסן-נסאו. בנוסף מונה פיליפ לחבר ברייכסטאג, ובשל היותו חבר בית המלוכה האיטלקי, קישר פיליפ לעיתים קרובות בין היטלר לבניטו מוסוליני. ב-1937 היה ממארגני ביקור הדוכס והדוכסית מווינדזור בגרמניה הנאצית. בשנת 1940 מת אביו פרידריך קרל, נסיך הסן, ופיליפ הפך לראש בית הסן-קאסל. באפריל 1943 הוצב פיליפ במפקדה של היטלר, אולם במאי אותה שנה נפגע מעמדו, לאחר שהיטלר הורה כי נסיכים אינם יכולים להחזיק בעמדות כוח במדינה, במפלגה או בצבא.

לאחר הדחתו של מוסוליני ביולי 1943, היה היטלר משוכנע כי פיליפ היה שותף למזימה, וב-8 בספטמבר נעצר פיליפ ונשלח לפלוסנבירג, אולם זכה להטבות מסוימות בשל מעמדו. אשתו של פיליפ - מפאלדה, נסיכת סבויה נעצרה אף היא ונשלחה למחנה הריכוז בוכנוואלד, שם מתה ב-27 באוגוסט 1944 כתוצאה ממתקפה אווירית של בעלות הברית. באפריל 1945 הועבר פיליפ למחנה הריכוז דכאו, ולאחר עשרה ימים בלבד הועבר לטירול, שם שוחרר על ידי הצבא האמריקאי ב-4 במאי 1945.

### לאחר המלחמה
בתחילה הוחזק פיליפ בשבי על תפקידו כמושל הסן-נסאו, אולם בשנת 1947 שוחרר מהשבי. בשנת 1968 מת לודוויג, נסיך הסן, בנו של ארנסט לודוויג, הדוכס הגדול של הסן וראש בית הסן-דרמשטדט, ללא יורשים, ובעקבות כך איחד פיליפ תחתיו את בית הסן, לראשונה מאז מותו של פיליפ הראשון, רוזן הסן בשנת 1567.

ב-25 באוקטובר 1980 מת פיליפ ברומא, ובנו מוריץ, רוזן הסן ירש את תאריו.

## משפחתו
ב-23 בספטמבר 1925 התחתן פיליפ עם מפאלדה, נסיכת סבויה, בתם של ויטוריו אמנואלה השלישי, מלך איטליה ואלנה, נסיכת מונטנגרו, ממנה נולדו לו 4 ילדים:
* מוריץ, רוזן הסן (1926–2013)
* היינריך, נסיך הסן (1927–1999)
* אוטו, נסיך הסן (1937–1998)
* אליזבת, נסיכת הסן (נולדה ב-1940)

## אילן יוחסין

## קישורים חיצוניים

* 

קטגוריה:נסיכים גרמנים
קטגוריה:אישים באיטליה בתקופת הפשיזם
קטגוריה:אנשי מלוכה נאצים
קטגוריה:אנשי מלוכה להט"בים
קטגוריה:להט"בים נאצים
קטגוריה:מעוטרי אות הזהב המפלגתי
קטגוריה:גרמנים שנולדו ב-1896
קטגוריה:גרמנים שנפטרו ב-1980
שרה הירש

**רחל שרה הירש** (בגרמנית: **Sarah Rahel Hirsch**; 11 באפריל 1834 – 1909) הייתה סופרת יהודייה-גרמנייה שפרסמה סיפורים בגרמנית, תחת שם עט **פרידריך ראטט**.

הייתה בתו של הרב שמשון רפאל הירש. נישאה לרב יוסף גוגנהיימר והיו להם ארבעה ילדים: סופי בנדיקס, הרב ד"ר רפאל גוגנהיימר, יוליה, יצחק גוגנהיימר.

## ספריה
כתבה את הרומן "יאקובינה" ב-1897. תורגם על ידי בלומה ביינאשווייץ ונקרא בעברית "בת רוחמה" (1899); תרגומו פורסם בכתב העת היהודי-גרמני "דער איזראעליט".

ספר נוסף שחיברה הוא "גלגל החוזר" (1886).

שני סיפורים שלה, "היינריך בעער" (1906) ו"הנכד" (1909), פורסמו תחילה בהמשכים ב"חבצלת" בתרגומו של ישראל דוב פרומקין, ובהמשך יצאו לאור כספרים.

## לקריאה נוספת
* על יעקובינה ("בת רוחמה") מאת שרה הירש

## קישורים חיצוניים
* 
* שרה הירש, באתר הביבליוגרפיה של הספר העברי
* ספרי שרה הירש באתר הספרייה הלאומית
* 

## הערות שוליים

קטגוריה:סופרות יהודיות גרמניות
קטגוריה:משפחת רש"ר הירש
קטגוריה:סופרות גרמניות הידועות בשם עט
קטגוריה:גרמניות שנולדו ב-1834
קטגוריה:גרמנים שנולדו ב-1834
קטגוריה:גרמניות שנפטרו ב-1909
קטגוריה:גרמנים שנפטרו ב-1909
רנדורי

**רנדורי** (ביפנית: 乱取り, תרגום מילולי: תוהו ובוהו מול יריב) הוא מונח באמנויות לחימה יפניות, שמתאר קרב-אימון חופשי, כלומר קרב שבו כל צד יכול להשתמש בכל אחת מהטכניקות שלמד. באמצעות הרנדורי ניתן ללמוד באילו מצבים להשתמש בכל טכניקה, ולהתרגל 'לשלוף' במהירות את הטכניקה הנכונה בסיטואציה בלתי צפויה.

המשמעות המדויקת של מילה 'רנדורי' משתנה בהתאם לאמנות הלחימה. בג'ודו, ג'ו ג'יטסו ואייקידו שודוקאן (בין היתר), המשמעות היא בדרך כלל קרב אחד על אחד, שבו כל צד מנסה לעמוד בהתקפות היריב ולהגיב להן, בעזרת הטכניקות שלמד. בסוגים אחרים של אייקידו, משמעות המונח רנדורי היא קרב שבו מספר מתאמנים תוקפים מתאמן, אחד אחרי השני, כשהמותקף אינו יודע איך יתקפו ובאיזה סדר.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמנויות לחימה יפניות
רגעי קסם

**רגעי קסם** היא תוכנית מוזיקה, שמשודרת החל משנת 1983 ברשת ב' של קול ישראל. שידורה של התוכנית נמשך גם בתחנת הרדיו "כאן ב'" של תאגיד השידור הציבורי.

## היסטוריה
התוכנית רגעי קסם שודרה לראשונה בשנת 1983 ברשת ב' של קול ישראל. בתוכנית שודרו שירים לועזיים בסגנון האולדיז משנות ה-50 ה-60 וה-70 של המאה העשרים.

התוכנית מוגדרת בפתיח התוכנית כ"רצף של שירים ישנים ואהובים". היא שודרה כמעט ברציפות לאורך השנים ברשת ב' בימים א-ה בין השעה 14:00 ל-15:00, ונעימת הפתיחה שלה המלווה את התוכנית מאז היווסדה היא Charmaine של מאנטובאני ותזמורתו. את התוכנית ערך אפרים וייל איש קול ישראל מאז הקמתה. בסוף שנות השמונים כשפרש לגמלאות, ערכה את התוכנית עליזה דיסטניק עד לשנת 2012. משפרשה לגמלאות החליפה אותה בתפקיד חיה זל.

בשנת 2008 זכתה רגעי קסם בפרס תוכנית המוזיקה המצטיינת במסגרת כנס הרדיו.

בשנת 2015 החליט מנהל קול ישראל שמעון אלקבץ להעביר את התוכנית לרשת א', לאחר הפסקה קצרה שהייתה בשידור התוכנית. עם חידוש התוכנית היא נערכה והוגשה על ידי גדי ליבנה. התוכנית משודרת כיום על ידי ליבנה, בתחנת כאן ב של תאגיד השידור הציבורי.

בשנת 2016 הוציאה קול ישראל לאור אלבום אוסף כפול עם להיטי התוכנית בשיתף חברת הליקון.

במרץ 2018 הוחלט להחזיר את התוכנית לרשת ב', בהגשתו של גדי ליבנה בשעה 15:00.

## קישורים חיצוניים
* 

## הערות שוליים

קטגוריה:תוכניות רדיו בקול ישראל
קטגוריה:תאגיד השידור הישראלי: תוכניות וסדרות רדיו
עורבני הפעמון

**עורבני הפעמון** (שם מדעי: *Strepera*) הוא סוג של עופות משפחת הארטמיים החיים בדרום אוסטרליה ובאי טסמניה. למרות שמם ומראם הם אינם קרובים במיוחד לעורביים.

אורכם של עופות אלה 45–50 ס"מ והם בעלי ראש גדול, מקור שחור עבה ועין גדולה צהובה. הגוף כהה ברובו והכנפיים גדולות. הם מצויים הן על העצים והן על הקרקע.

עופות אלה חיים באזורים הקרירים יחסית של היבשת ואינם חיים במדבריות. הם אוכלי כל הניזונים מפירות שונים, פירות יער, חרקים, תולעים, נבלות ויצורים קטנים. רבים מהם שודדים קני עופות אחרים. הם עופות מתלהקים,  ובתנאים טובים הם יכולים לנוע בלהקות של עד 100 פרטים.

## מינים
*עורבני פעמון שחור (Strepera fuliginosa)
*עורבני פעמון צבוע (Strepera graculina)
*עורבני פעמון אפור (Strepera versicolor)

## קישורים חיצוניים

* 

קטגוריה:בעלי חיים שתוארו ב-1831
קטגוריה:טקסונים שתוארו בידי רנה לסון
קטגוריה:ארטמיים
פעמונית (עוף)

**פעמונית ** (שם מדעי: *Procnias*) הוא סוג של ציפור ממשפחת הקוטינגיים המצויה באמריקה הדרומית ומין אחד גם במרכז אמריקה.
## מאפיינים
הפעמונית היא ציפור בעלת צבעים בולטים עם ראש גדול וגרון גדול ומנופח בצבעים רבים אותו הפעמונית יכולה לנפח כדי ליצור קולות רועמים ביותר. מתחתית מקורה בולטים ציצות נוצות צבעוניות רבות. קולות אלה עוזרות לציפור לסמן את הטריטוריה ולהרחיק ציפורים מתחרות והיא נשמעת היטב למרחק כמה קילומטרים.

הפעמונית חיה ביערות הגשם הטרופיים והסובטרופיים של האמזונאס וגם ביערות הרריים קטנים או בסוואנות לחות. היא מצויה רוב זמנה בין העצים ואוכלת פירות וחרקים.

## מינים
* *Procnias albus*
* *Procnias averano*
* פעמונית חשופת-גרון (*Procnias nudicollis*)
* פעמונית תלת-דלדל (*Procnias tricarunculata*)

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1811
קטגוריה:טקסונים שתוארו בידי ג'ון קרל וילהלם יליגר
קטגוריה:קוטינגיים
אוכפית

**אוכפית** (שם מדעי: *Callaeidae*) הוא סוג של ציפורים האנדמיות לניו זילנד. הן קרובות משפחה רחוקות של העורבים ושייכות למשפחת הדבלולניים. בסוג שני מינים.

## מאפיינים
אורכן של ציפורים אלה כ-25 ס"מ ומשקלן 75 גרם. הן בעלות גוף וראש שחורים, החלק העליון של הכנף חום-אדום. המקור גדול וארוך, בעל בליטות ורודות (דבלולים) מתחתיו. ציפור זו משמיעה רעשים חזקים בעזרת גרונה.

האוכפית נפוצה בשני האיים של ניו זילנד ביערות פתוחים והיא מצויה בין העצים ומעופפת לעיתים רחוקות. היא ניזונה מחרקים שונים, פירות וצוף פרחים.

אלו עופות טריטוריאליים מאוד התוקפים מסיגי גבול ומשתמשים בקולם החזק כדי להבריח יריבים קטנים. אם לא יצליחו בכך הם יילחמו אחד נגד השני בעזרת הרגליים עד לכניעת אחד הצדדים.

## מיון
*סוג **אוכפית** (*Philesturnus*)
**מין אוכפית צפונית (*Philesturnus rufusate*r)
**מין אוכפית דרומית (*Philesturnus carunculatus*)

## קישורים חיצוניים

## הערות שוליים

קטגוריה:בעלי חיים שתוארו ב-1832
קטגוריה:טקסונים שתוארו בידי איזידור ז'ופרואה סנט-אילר
קטגוריה:דבלולניים
ביטסי טולוק

**אליזבת' (ביטסי) טולוק** (באנגלית: **Elizabeth "Bitsie" Tulloch**; נולדה ב-19 בינואר 1981) היא שחקנית אמריקאית, המוכרת בשל תפקידה בתור ג'ולייט סילברסטון בסדרת הדרמה המשטרתית של NBC, "גרים" (2011–2017) ובשל תפקידה בתור לויס ליין בסדרה "סופרמן ולויס" (2021–2024) מבית The CW.

## קורות חייה
טולוק נולדה ב-19 בינואר 1981 בסן דייגו שבקליפורניה לאם ממוצא ספרדי ואב ממוצא סקוטי. היא גדלה בספרד, אורוגוואי וארגנטינה.

## חייה האישיים
בדצמבר 2014 טולוק אישרה כי היא נמצאת בקשר עם דייוויד ג'ינטולי שכיכב לצדה בסדרה "גרים". באפריל 2016 הם התארסו, והם נישאו ביוני 2017. בפברואר 2019 נולדה בתם הבכורה, ויויאן.

בתחילת 2020 עברה המשפחה להתגורר במדינת וושינגטון כדי להיות קרובה יותר למשפחה ולעבודתם בוונקובר.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:אמריקאים ממוצא ספרדי
קטגוריה:אמריקאיות ממוצא סקוטי
קטגוריה:בוגרות אוניברסיטת הרווארד
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
סנונית סגולה

**סנונית סגולה** (שם מדעי: *Progne subis*) היא מין של ציפור ממשפחת הסנוניתיים החיה ברחבי אמריקה הצפונית, ובחלק מאמריקה הדרומית.

אורך סנונית זו 20 סנטימטרים והיא בעלת גוף סגול-כחול, כנפיים שחורות וראש גדול כחול עם אזור העיניים כהה יותר משאר הגוף. המקור בהיר והרגליים קטנות. הסנונית בעלת כנפיים גדולות העוזרות לה לנווט באוויר במהירות בעקבות טרף מעופף כמו זבובים ופרפרים. הנקבות דומות לזכרים, אך קטנות יותר וצבעם אפור עם גוון כחול בכנף.

הסנונית חיה ברחבי אמריקה הצפונית מקולומביה הבריטית עד מקסיקו, ובחורף היא נודדת דרומה עד אגן האמזונאס בברזיל.

מאז המאה ה-20 החלו התושבים ברחבי ארצות הברית להכין לסנוניות קנים מלאכותיים בעלי קיר הגנה מפני טורפים. כתוצאה מכך הסנונית החלה להתרבות במהירות והכפילה את מספרה ביבשת.

## תת-מינים
* *Progne subis subis*
* *Progne subis hesperia*
* *Progne subis arboricola*

## קישורים חיצוניים


קובץ:Purple Martin 6696.jpg
קובץ:Purple martins (Progne subis) Ford Bay Marina 06.jpg
קובץ:Purple Martins (Progne subis) (17815539521).jpg
קובץ:Purple Martin RWD2.jpg


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:סנוניתיים
קטגוריה:ארצות הברית: עופות
קטגוריה:בעלי חיים שתוארו ב-1758
מנקין כחול

**מנקין כחול** (שם מדעי: *Chiroxiphia caudata*) הוא מין של ציפור ממשפחת המנקיניים, מיערות הגשם בדרום אמריקה. היא מצויה בדרום מזרח ברזיל, צפון ארגנטינה ופרגוואי.

אורכו של המנקין 14-15 ס"מ והזכרים בעלי גוף כחול, כנפיים כחולות כהות, ראש גדול ושחור עם כיפה כתומה ומקור שחור קצר וזנב מוארך מעט בצבע כחול עם קצוות שחורים. הנקבות לעומת הזכרים ירוקות כמעט לגמרי ובעלי ראש גדול, עין שחורה ומקור לבן.

המנקינים חיים ביערות הגשם בין הענפים ומחפשים חרקים ופירות. הזכרים מתרבים על ידי קריאה בקבוצה לנקבה ואז מרקדים יחדיו כקבוצה לפניה. אם הריקוד הצליח, הפרט הבכיר ביותר מזדווג איתה והשאר לא מרוויחים מכך כלום עד שהזכר הבכיר מת, נחלש או נעלם.

## קישורים חיצוניים

## הערות שוליים

קטגוריה:טקסונים שתוארו בידי ג'ורג' שו
קטגוריה:בעלי חיים שתוארו ב-1793
קטגוריה:מנקיניים
קטגוריה:ברזיל: עופות
קיכלי (סוג)

ממוזער|250 פיקסלים|Turdus rufopalliatus
ממוזער|250 פיקסלים|Turdus naumanni
**קיכלי** (שם מדעי: *Turdus*) הוא סוג ציפור שיר ממשפחת הקיכליים; בעל מינים רבים, החיים בכל היבשות באזורים שונים.
## מאפיינים
עופות אלה גדולים יחסית לציפורי שיר. גודלם מגיע ל־17–33 ס"מ ומשקלם ל־40–175 גרם. הם בעלי מקורים גדולים בצבע צהוב עד חום ורגליים מעט ארוכות. 

הם חיים הן על העצים והן על הקרקע בחיפוש אחר מזון המצוי על הקרקע כמו חיפושיות או תולעים.

מינים רבים של קיכלים מצויים בישראל כשהבולט ביניהם הוא השחרור.

## מינים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:קיכליים
השירות הפדרלי לפיקוח בתחום הגנת זכויות הצרכן

**השירות הפדרלי לפיקוח בתחום הגנת זכויות הצרכן ורווחת האדם** (רוסית: **Федеральная служба по надзору в сфере защиты прав потребителей и благополучия человека**, בקיצור **Роспотребнадзор**, רוספוטרבנדזור) הוא שמו הרשמי של ארגון אכיפת חוק פדרלי ברוסיה הממונה על הגנת זכויות הצרכנים ברוסיה ואחראי גם לתחום התברואה והגנה ממחלות זיהומיות ונגיפיות, מלחמה במחלות מידבקות ובטרור ביולוגי, תוך שיתוף פעולה עם הסוכנות הביו-רפואית הפדרלית של ממשלת רוסיה ומשרד הבריאות של רוסיה.

זו המקבילה הרוסית למרכזים לבקרת מחלות ומניעתן והמרכז האירופי לבקרת מחלות ומניעתן.

## היסטוריה

הארגון מהווה תולדה של מספר ארגונים קודמים, ששורשם עוד מתקופת האימפריה הרוסית, כאשר עד 1917 תפקידי השירות נוהלו על ידי מחלקת המשטרה הרפואית במשרד המשטרה.

בשנים 1922–1933 הוקם שירות התברואה והאפידמיולוגיה, שבהמשך הפך לגוף בשם פיקוח התברואה הממלכתי, שהתקיים עד 1950. ב-1963 הוקם השירות הממלכתי לתברואה ואפידמיולוגיה, שהמשיך לפעול גם לאחר התפרקות ברית המועצות. בצמוד לו, בשנים 1993–2004 פעל גם הפיקוח הממלכתי למסחר, פיקוח על איכות המוצרים והגנת זכויות הצרכן.

במרץ 2004, במסגרת הרפורמה הפדרלית שיזם ולדימיר פוטין, גופים אלה אוחדו והוקם השירות הפדרלי לפיקוח בתחום הגנת זכויות הצרכן ורווחת האדם. מאז 2004 זהו הגוף הפדרלי העיקרי למלחמה במחלות מידבקות והוא המקבילה הרוסית למרכז הלאומי האמריקאי למניעת מחלות.

החל מינואר 2020 השירות נדרש לפעול ביתר שאת במסגרת המאבק בהתפרצות נגיף קורונה-ווהאן ואנשיו היו פרוסים בכל נמלי התעופה במדינה. במהלך צעדי הטיפול בהתפרצות נגיף הקורונה ברוסיה נערכו למעלה מ-51 מיליון בדיקות. הארגון פעל בשיתוף פעולה עם משרד הבריאות של רוסיה וממשלת רוסיה להקמת מטה מבצעי לשיתוף פעולה של גופי הרשות המבצעת שנוצר ב-27 בינואר 2020 על מנת לפתח אמצעים למניעת ייבוא והתפשטות של זיהום נגיף הקורונה בפדרציה הרוסית והושק אתר אינטרנט אינפורמטיבי בנושא המאבק בנגיף בשם StopCoronavirus.rf (Стопкоронавирус.рф).

## ראשי הארגון
ראש הארגון מכונה "רופא התברואה הממלכתי הראשי של רוסיה" (Главный государственный санитарный врач Российской Федерации).

## ראו גם

## קישורים חיצוניים

* 

* האתר הרשמי של המרכז הפדרלי להיגיינה ואפידמיולוגיה
* האתר הרשמי של מרכז המחקר המדעי והמכון לאפידמיולוגיה של הארגון

קטגוריה:רוסיה: ארגוני בריאות ורפואה
קטגוריה:רוסיה: רשויות פיקוח
קטגוריה:ממשלת רוסיה
קטגוריה:מגפת הקורונה ברוסיה
סביליה אתלטיקו

**סביליה אתלטיקו קלוב** (בספרדית: **Sevilla Atlético Club**) היא קבוצת המילואים של מועדון הכדורגל סביליה, המשחקת בליגה הספרדית השלישית ומקיימת את משחקי הבית שלה באצטדיון וייחו נרביון, המכיל 6,000 מקומות ישיבה.

קבוצות המילואים בספרד משחקות באותו מבנה הליגות כמו כל שאר הקבוצות, ולא במבנה מיוחד לקבוצות מילואים. עם זאת, קבוצות מילואים לא יכולות לשחק באותה ליגה שבה משחקת קבוצת האם שלה. לכן, סביליה אתלטיקו אינה יכולה לעלות ללה ליגה, שבה קבוצת האם, סביליה משחקת. קבוצות המילואים גם אינן משתתפות בגביע המלך.

## היסטוריה
סביליה אתלטיקו נוסדה בשנת 1958, והתקדמה במהירות עד שהגיעה לטרסה דיוויסן, שאז הייתה הליגה השלישית בחשיבותה, וזכתה בה שנתיים רצופות ב-1961 ו-1962, וגם שיחקה בעונת  בסגונדה. אחרי שלוש שנים בליגות האזוריות בתחילת שנות השבעים, חזרה הקבוצה לליגה השלישית בשנת 1976.

בשנת 1977 הוקמה הסגונדה ב' כליגה השלישית החדשה, וסביליה אתלטיקו בילתה בה ובליגה הרביעית את השנים הבאות. בשנת 1991, המועדון שינה את שמו לסביליה ב'. בשנת 1999 סביליה ב' העפילה לשלב המינויים בפלייאוף העלייה לאחר שסיימה במקום השני בבית 4, אך היא לא עברה את השלב, ולא העפילה לשלב הנוקאאוט. בעשור הבא, השתתפה הקבוצה שלוש פעמים בפלייאוף העלייה, אך בכל שלוש הפעמים היא לא עלתה ליגה. עם זאת, בעונת , לאחר ניצחון בגמר פלייאוף העלייה 1-0 בסיכום שני המשחקים נגד בורגוס, חזרה הקבוצה לליגה השנייה לאחר יותר מ-40 שנות היעדרות. בשנת 2006, שונה שם הקבוצה בחזרה לסביליה אתלטיקו.

אחרי שתי עונות בליגה השנייה, וסיום במקום תשיעי בעונה הראשונה, ועונה שבא המאמן מנואל חימנס עבר לאמן את קבוצת האם בלה ליגה, סביליה אתלטיקו ירדה בחזרה לליגה השלישית. סביליה אתלטיקו סיימה את עונת  במקום השלישי בבית 4 והעפילה לפלייאוף העלייה, בו היא ניצחה את ליידה 5-4 בפנדלים, וחזרה לסגונדה לאחר 7 שנים בליגה השלישית.

## עונות
* לה ליגה: **0** עונות.
* הליגה הספרדית השנייה: **5** עונות. (כולל עונת 2017/18)
* הליגה הספרדית השלישית: **28** עונות.
* הליגה הספרדית הרביעית: **24** עונות.
* ליגות אזוריות: 3 עונות.

## שחקנים נבחרים

## קישורים חיצוניים
* 

קטגוריה:קבוצות כדורגל ספרדיות
קטגוריה:קבוצות מילואים
קטגוריה:סביליה (כדורגל)
קטגוריה:קבוצות כדורגל שהוקמו ב-1958
קוצנון צהוב-זנב

**קוֹצָנוֹן צְהוֹב-זנב** (שם מדעי: *Acanthiza chrysorrhoa*) היא מין של ציפור שיר אוסטרלית ממשפחת האכנתיזיים.

## מאפיינים
הקוצנון צהוב-זנב היא ציפור קטנה שאורכה 9.5–12 ס"מ ומשקלה עד 9 גרם. בעלת נוצות חומות בהירות עם בטן צהובה, זנב בהיר ובקצהו אזור צהוב. הראש לבן והכיפה שחורה ומנוקדת בלבן. המקור קטן ומותאם לתפיסת עצמים קטנים.

הקוצנון מצוי מדרום מזרח אוסטרליה ועד טסמניה. הוא מצוי ביערות פתוחים, שדות, סוואנות, מישורים פתוחים, ביצות ויערות אך לא במדבר. הוא ניזון מפרוקי רגליים שונים כמו חיפושיות, זחלים או עכבישים אותם הוא תופס בין העלים והענפים או על הקרקע.

הציפור בונה קן על הענפים של האקליפטוס ושל עצים נוספים ומכינה קן נוסף מעליו ואת הקן האמיתי מסתירה. הקן הנוסף נבדק על ידי שודדי ביצים כמו עורבים, עורבני הפעמון ועורבני אוסטרלי, מינים של דבשניים ועופות נוספים וכן נחשים ופוסומים. היא מופרעת גם על ידי קוקיות המנסות להטיל ביצים בקינה.

## קישורים חיצוניים

## הערות שוליים

קטגוריה:אכנתיזיים
קטגוריה:אוסטרליה: עופות
בז מאוריציוס

**בז מאוריציוס** (שם מדעי: *Falco punctatus*) הוא עוף דורס ממשפחת הבזיים המצוי בטבע רק באי מאוריציוס שבאוקיינוס ההודי.

אורכו של הבז 26-30 ס"מ ומשקלו עד 250 גרם. מוטת כנפיים יכולה להגיע לאורך 45 ס"מ ובניגוד לשאר הבזים הכנפיים מעוגלות. הוא בעל גוף לבן מנומר בשחור עם כנפיים ופלג גוף עליון חומים-כתומים והראש חיוור יותר ובעל פס אפור סביב עיניו הגדולות הצהובות. המקור שחור. בז זה יכול להגיע לגיל 13 בשביה.

הבז מעופף ברחבי היערות של האי בחיפושיו אחר טרף כמו שממיות, עופות קטנים, שפיריות, צרצרים ותיקנים. הוא תופס את הטרף עם טפריו הגדולים ומקורו המעוקל.

הבז מצוי בסכנת הכחדה עקב הפגיעה באזורי מחייתו - יערות האי וכן מהבאת מינים פולשים כמו נמיות וחתולים הטורפים אותם ואת ביציהם. רבים מהבזים החיים כיום נמצאים באתרי שימור בהם מגדלים אותם שומרי טבע ועוזרים לאוכלוסייה להתווסת. בז זה עדיין מצוי בסכנת הכחדה כמו עופות אחרים ממאוריציוס.

## קישורים חיצוניים

## הערות שוליים

קטגוריה:בעלי חיים שתוארו ב-1821
קטגוריה:בזיים
קטגוריה:מאוריציוס: מינים אנדמיים
קטגוריה:מאוריציוס: עופות
קטגוריה:טקסונים שתוארו בידי קונרד יאקוב טמינק
יום הים (יפן)

**יום הים** (ביפנית: **海の日**) הידוע גם בשם "יום האוקיינוס" או "יום הימאות", הוא יום חג לאומי ביפן הנחגג ביום שני השלישי בחודש יולי. מטרת החג היא להודות על נדיבותו של האוקיינוס ולהוקיר את חשיבות האוקיינוס ליפן כאומה השוכנת על אי.

אנשים רבים מנצלים את החג ואת מזג האוויר הקיצי לצאת לטיול לחוף. כמו כן נערכות חגיגות נוספות הקשורות לאוקיינוס. התאריך פחות או יותר עולה בקנה אחד עם סוף עונת הגשמים ברוב החלקים של יפן.
[שמאל|300px|ממוזער|הספינה '''מייג'י מארו''' משמשת כמוזיאון ומוצגת באוניברסיטה ללימודים ימיים וטכנולוגיה ב[טוקיו ]]

בטלוויזיה משודרות תוכניות מיוחדות דוגמת "" בערוץ NTV.

## היסטוריה
היום היה ידוע בתור יום זיכרון הים (*umi no kinen bi* ;海の記念日)
עד 1996. שר התקשורת שוזו מוראטה ייעד את היום ב-1941 להנציח את הקיסר מוצוהיטו ואת מסעו ב-1876 במייג'י מארו , ספינת ברזל שנבנתה בסקוטלנד בשנת 1874. המסע כלל טיול סביב אזור טוקוהו, סיור בסירה במגדלור באאומורי, ועצירה קצרה בהקודאטה לפני החזרה ליוקוהמה ב-20 ביולי באותה שנה. עם זאת, היום לא נקבע כחג לאומי עד שנת 1995, אז היום הפך לחג הראשון בחודשי הקיץ.

היום נחגג לראשונה ב-20 ביולי 1996, אך החקיקה במסגרת יום שני שמח העבירה את התאריך ליום שני השלישי של חודש יולי החל משנת 2003.

## הערות שוליים

קטגוריה:יפן: חגים לאומיים
קטגוריה:יום שני
קטגוריה:אירועים בחודש יולי
יונה ורודה

**יונה ורודה** (שם מדעי: *Nesoenas mayeri*) היא מין ממשפחת היוניים החיה באי מאוריציוס שבאוקיינוס ההודי. היא נמצאת בסכנת הכחדה. יונה זו נתמעטה משנת 1991 וחשבו שהיא נכחדה כמעט והייתה על סף הכחדה. כיום היא ניצלה מהכחדה מוחלטת אך עדיין מצויה בסכנה.
## מאפיינים
אורכה של היונה 38-36 ס"מ ומשקלה עד 340 גרם. היא בעלת גוף לבן, רגליים ורודות, כנפיים כהות ומקור ורוד. העין גדולה וצהובה אך סביבה צבע אדום.  

היונה מצויה ברחבי האי מאוריציוס ביערות הגשם וחיה בין הענפים. היא פעילה ביום ואוכלת פירות, גרגירים וזרעים. 

היונה מצויה בסכנה בטבע עקב הבאת מינים פולשים כמו חתולים, חולדות, נמיות וקופי מקוק הטורפים את הביצים והגוזלים והבאת מיני צמחים המתחרים במיני הפירות אותם אוכלת היונה. גם השמדת יערות האי הביאו את היונה לסכנה גדולה. רק 2% מהיער המקורי של מאוריציוס נותר כיום.

## קישורים חיצוניים

## הערות שוליים

קטגוריה:יוניים
קטגוריה:מאוריציוס: מינים אנדמיים
קטגוריה:מאוריציוס: עופות
יום מנדלה

**יום נלסון מנדלה הבינלאומי** (או **יום** **מנדלה**) הוא יום בינלאומי שנתי לכבודו של נלסון מנדלה, הנחגג כל שנה ב-18 ביולי, יום הולדתו של מנדלה. היום הוכרז באופן רשמי על ידי האו"ם בנובמבר 2009, כאשר יום מנדלה הראשון של האו"ם התקיים ב-18 ביולי 2010. עם זאת, קבוצות אחרות החלו לחגוג את יום מנדלה ב-18 ביולי 2009.

ב-27 באפריל 2009, הזמינו סדרת הקונצרטים 46664, וקרן נלסון מנדלה את הקהילה העולמית להצטרף אליהם בתמיכה לקיום יום מנדלה רשמי. יום מנדלה אינו יום חג כללי, אלא יום לכבוד מורשתו של נלסון מנדלה, נשיא דרום אפריקה לשעבר, והערכים שלו, דרך התנדבות ועבודות שירות.

יום מנדלה הוא יום קריאה לפעולה עולמי אשר מציין את הרעיון כי לכל אדם יש את הכוח לשנות את העולם, ואת היכולת להשפיע.

המסר של הקמפיין של יום מנדלה הוא:
: "נלסון מנדלה נלחם עבור צדק חברתי במשך 67 שנים. אנחנו מבקשים מכם להתחיל עם 67 דקות."
: "יהיה לנו לכבוד אם יום כזה יכול לשמש לכך שאנשים ברחבי העולם יחברו יחד כדי להילחם בעוני ולקדם את השלום, את ההתפייסות ואת הגיוון התרבותי," על פי הצהרה שנאמרה בשם מנדלה.
כדי לסמן את הציון העולמי הראשון של יום מנדלה ב-18 יולי 2009, יום הולדתו ה-91 של מנדלה, סדרת הקונצרטים 46664 וקרן נלסון מנדלה ארגנו סדרה של אירועים סדרה חינוכיים, תערוכת אומנות, גיוס כספים, ואירועי התנדבות שקדמו לקונצרט באולם המוזיקה רדיו סיטי ב-18 ביולי. בנובמבר 2009, העצרת הכללית של האו"ם הכריזה באופן רשמי על 18 ביולי כ"יום נלסון מנדלה הבינלאומי".

## ראו גם
ממוזער|270x270 פיקסלים|צוות של MONUSCO מנקה חלק מבית החולים הכללי "גומא" ברפובליקה הדמוקרטית של קונגו ביום מנדלה ב-2012
* עבודות שירות
* יום מעשים טובים
* יום מרטין לותר קינג

## קישורים חיצוניים

* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אירועים בחודש יולי
קטגוריה:נלסון מנדלה
קטגוריה:נדבנות
קטגוריה:מינהל ציבורי
קטגוריה:התנדבות
קטגוריה:מועדים בין-לאומיים
אדוארד קלאם-גאלאס

**הרוזן אדוארד קלאם-גאלאס** (בגרמנית: **Eduard Graf Clam-Gallas**; 14 במרץ 1805 - 17 במרץ 1891) היה מפקד בכיר בצבא האימפריה האוסטרית במהלך מלחמת אוסטריה-סרדיניה ומלחמת אוסטריה–פרוסיה.

## ביוגרפיה
קלאם-גאלאס נולד בפראג ב-14 במרץ 1805. אביו היה הרוזן כריסטיאן כריסטוף קלאם-גאלאס (1771–1838), שהתפרסם כאחד מפטרוניו של בטהובן. אמו הייתה הרוזנת ג'וזפין קלארי-אלדרינגן (1777–1828). ב-1823 הוא התגייס לצבא האימפריה האוסטרית, וב-1831 כבר החזיק בדרגת ריטמייסר ברגימנט הקירסירים ה-1. ב-1835 הועלה לדרגת מיור, ב-1840 לדרגת אוברסט וב-1846 לדרגת גנרל מיור. באותה שנה מונה למושל הכללי של עיר הולדתו, פראג. ב-1848 קיבל פיקוד על בריגדה ולחם עמה במלחמת העצמאות האיטלקית הראשונה כחלק מהכוח של הפלדמרשל רדצקי. יחידתו הפגינה אומץ לב בקרבות סנטה לוצ'יה, גויטו וקוסטוצה. לאחר המלחמה הועלה קלאם-גלאס לדרגת לוטננט פלדמרשל וקיבל את העיטור הצבאי של מסדר מריה תרזה. ב-1849 מונה למפקד קורפוס טרנסילבניה של הצבא האוסטרי. הוא השתתף עם הקורפוס בהצלחה בדיכוי המרד ההונגרי.

ב-1850 קיבל את הפיקוד על הקורפוס הבוהמי ה-1, וב-1859 השתתף עמו במלחמת אוסטריה-סרדיניה, בקרבות סולפרינו ומגנטה. הקורפוס שלו לא הפגין ביצועים מרשימים במיוחד, אולם למרות זאת הוא הועלה לדרגת גנרל חיל הפרשים לאחר המלחמה. ב-1861 נעשה חבר בבית הלורדים האוסטרי. במהלך מלחמת אוסטריה–פרוסיה ב-1866, הוא נחל תבוסה משפילה בקרב גיצ'ין מידי כוח פרוסי שהיה קטן בהרבה מהכוח שלו. הוא נשפט בפני בית דין צבאי, זוכה, אולם נאלץ לפרוש מהצבא. הוא פרש לאחוזותיו בבוהמיה, ונפטר בווינה ב-17 במרץ 1891, שלושה ימים לאחר יום הולדתו ה-86.

## משפחתו
ב-1850 הוא נשא לאישה את קלוטיד פון דיטרשטיין (1828-1899), בתו של הנסיך יוזף-פרנץ פון דיטרשטיין (1798-1858) וגיסתו של הפוליטיקאי החשוב אלכסנדר פון מנזדורף-פואילי (1813-1871). היה להם בן אחד פרנץ , ושתי בנות; אדוארדין וקלוטיד.

## קישורים חיצוניים

* אדוארד קלאם-גאלאס מתוך הספר Biographisches Lexikon des Kaiserthums Oesterreich 
* אדוארד קלאם-גאלאס מתוך הביוגרפיה הגרמנית הכללית 

קטגוריה:גנרלים אוסטרו-הונגרים
קטגוריה:אבירי מסדר גיזת הזהב
קטגוריה:אוסטרים שנולדו ב-1805
קטגוריה:נפטרים ב-1891